שלוש אחיות (ברוסית:"Три сeстры") הוא מחזה פרי עטו של הסופר והמחזאי הרוסי אנטון צ'כוב, שייתכן שקיבל השראה מסוימת מסיפור חייהן של האחיות ברונטה.‏ הוא נכתב ב-1900 והועלה לראשונה בתיאטרון האמנותי.
מאשה – האחות האמצעית, בת 25 בראשית המחזה. היא נשואה לבעלה קוליגין מאז שהייתה בת 18, מעט אחרי שסיימה את לימודיה. בתחילת המחזה היא מאוכזבת מנישואיה ומאוהבת לחלוטין בסגן אלוף ורשינין. הם מנהלים פרשיית אהבים חשאית. כשהוא מועבר משם, היא נשברת, אולם שבה לחיים עם בעלה, שמקבל אותה בחזרה למרות שהוא יודע מה עוללה. היא חמת מזג, תכונה הבולטת לאורך המחזה, ומביעה את מורת רוחה מנטשה, יותר משתי אחיותיה האחרות. למעשה ישירותה של משה פועלת תכופות כזרז לסבל הפושה במחזה, ופקחותה נראית הרואית. נמרצותה יוצרת הרבה מההומור השופע במחזה. היא האמנית במחזה, משה הוכשרה להיות פסנתרנית קונצרטים.
אירינה – האחות הצעירה, היא בת 20 בתחילת המחזה. יום הולדתה חל בתחילת המחזה ולמרות שהיא מנסה להפגין בגרות, היא ילדותית ועדיין מוקסמת מסביבון שהביא לה פדוטיק. שאיפתה היחידה היא לשוב למוסקבה, אותה עזבה הבמשפחה אחת עשרה שנים לפני שהמחזה התחיל. היא מאמינה שהיא תמצא את אהבתה במוסקבה, אולם כשמתברר שהם לא נוסעים למוסקבה, היא מסכימה להתחתן עם הברון טוזנבך, אותו היא מעריצה, אבל אינה אוהבת. היא מקבלת תעודת הוראה ומתכננת ומתכוונת לעזוב עם הברון, אולם הוא נורה בידי סוליוני בדו-קרב חסר טעם. אף-על-פי-כן היא מחליטה לעזוב ולהקדיש את חייה לעבודה ולשירות.
קוליגין, פיודור איליץ' – בעלה המבוגר של מאשה ומורה ללטינית בבית ספר תיכון. קוליגין הוא אדם שמח, אדיב, שאוהב באמת ובתמים את אשתו, ואת אחיותיה, למרות שהוא מודע לחוסר נאמנותה. במערכה הראשונה הוא עושה מעשה טפשי ומעניק לאירינה מתנה שהוא נתן לה בעבר ומתבדח עם הרופא על חשבון נטשה. אולם הוא נהיה יותר ויותר סימפטי כלפיה ככל שהרומן של משה מתפתח. בזמן השריפה במערכה השלישית, הוא מתוודה בפני אולגה שהיה יכול לשאת אותה לאישה- החיבה העמוקה בין השניים נרמזת במקומות רבים לאורך המחזה, אפילו בסצינות הרציניות ביותר. הוא נוטה לשים ללעג את הדמויות האחרות על-מנת להרגיע את האווירה. אמנם זה לא תמיד צולח בידו, אבל עולה בידו לנחם את אשתו באמצעות ההומור ברגעים הקשים ביותר עבורה - ברגעי השיא של המחזה. בסיום המחזה, הוא מקבל בחזרה את אשתו, למרות שהוא מודע למעלליה הרומנטיים מאחורי גבו.